# Euroopan unionin C 413I/2021

| | ISSN 1977-1053 |
| --- | --- |
| Euroopan unionin
  virallinen lehti | C 413I |
| | |
| Suomenkielinen laitos | Tiedonantoja ja ilmoituksia | 64. vuosikerta12. lokakuuta 2021 |

ISSN 1977-1053

Euroopan unionin

virallinen lehti

C 413I

Suomenkielinen laitos

Tiedonantoja ja ilmoituksia

64. vuosikerta12. lokakuuta 2021

---

| Sisältö | Sivu |
| --- | --- |
| | IV   Tiedotteet |
| | EUROOPAN UNIONIN TOIMIELINTEN, ELINTEN, TOIMISTOJEN JA VIRASTOJEN TIEDOTTEET |
| | Neuvosto |
| 2021/C 413 I/01 | Neuvoston päätelmät veroasioissa yhteistyöhaluttomia lainkäyttöalueita koskevasta tarkistetusta EU:n luettelosta | 1 |
| | JÄSENVALTIOIDEN TIEDOTTEET |
| 2021/C 413 I/02 | Tiedot, jotka jäsenvaltiot ovat toimittaneet kalastuksen lopettamisesta | 5 |

Sisältö

Sivu

IV   Tiedotteet

EUROOPAN UNIONIN TOIMIELINTEN, ELINTEN, TOIMISTOJEN JA VIRASTOJEN TIEDOTTEET

Neuvosto

2021/C 413 I/01

Neuvoston päätelmät veroasioissa yhteistyöhaluttomia lainkäyttöalueita koskevasta tarkistetusta EU:n luettelosta

1

JÄSENVALTIOIDEN TIEDOTTEET

2021/C 413 I/02

Tiedot, jotka jäsenvaltiot ovat toimittaneet kalastuksen lopettamisesta

5

---

| FI | |
| --- | --- |

FI

---

IV Tiedotteet

EUROOPAN UNIONIN TOIMIELINTEN, ELINTEN, TOIMISTOJEN JA VIRASTOJEN TIEDOTTEET

Neuvosto

| 12.10.2021 | FI | Euroopan unionin virallinen lehti | CI 413/1 |
| --- | --- | --- | --- |

12.10.2021

FI

Euroopan unionin virallinen lehti

CI 413/1

---

Neuvoston päätelmät veroasioissa yhteistyöhaluttomia lainkäyttöalueita koskevasta tarkistetusta EU:n luettelosta

(2021/C 413 I/01)

Euroopan unionin neuvosto, joka

| 1. | KOROSTAA, että on tärkeää edistää ja vahvistaa verotusalan hyvän hallintotavan mekanismeja, oikeudenmukaista verotusta, maailmanlaajuista verotuksen avoimuutta ja veropetosten, verovilpin ja veronkierron torjuntaa sekä EU:ssa että maailmanlaajuisesti; |
| --- | --- |

1.

KOROSTAA, että on tärkeää edistää ja vahvistaa verotusalan hyvän hallintotavan mekanismeja, oikeudenmukaista verotusta, maailmanlaajuista verotuksen avoimuutta ja veropetosten, verovilpin ja veronkierron torjuntaa sekä EU:ssa että maailmanlaajuisesti;

| 2. | PITÄÄ ARVOSSA EU:n yritysverotuksen käytännesääntötyöryhmän, jäljempänä ’käytännesääntötyöryhmä’, ja maailman lainkäyttöalueista suurimman osan välillä veroasioissa jatkuvasti tehtävää tuottoisaa yhteistyötä; |
| --- | --- |

2.

PITÄÄ ARVOSSA EU:n yritysverotuksen käytännesääntötyöryhmän, jäljempänä ’käytännesääntötyöryhmä’, ja maailman lainkäyttöalueista suurimman osan välillä veroasioissa jatkuvasti tehtävää tuottoisaa yhteistyötä;

| 3. | PANEE TYYTYVÄISENÄ MERKILLE edistymisen asiaankuuluvilla lainkäyttöalueilla näiden toteutettua sovittuihin määräaikoihin mennessä aktiivisia toimia ja annettua uusia sitoumuksia käytännesääntötyöryhmän havaitsemien puutteiden korjaamiseksi; |
| --- | --- |

3.

PANEE TYYTYVÄISENÄ MERKILLE edistymisen asiaankuuluvilla lainkäyttöalueilla näiden toteutettua sovittuihin määräaikoihin mennessä aktiivisia toimia ja annettua uusia sitoumuksia käytännesääntötyöryhmän havaitsemien puutteiden korjaamiseksi;

| 4. | TOISTAA, että tosiasiallinen tietojenvaihto kaikkien jäsenvaltioiden kanssa on edellytys sille, että Turkki täyttää EU:n luettelon kriteerin 1.1; PALAUTTAA tältä osin MIELEEN 18. helmikuuta 2020 ja 22. helmikuuta 2021 antamansa päätelmät; PANEE MERKILLE Turkin hallituksen 19. toukokuuta 2021 antaman sitoumuksen käynnistää 30. kesäkuuta 2021 mennessä tosiasiallinen automaattinen tietojenvaihto kaikkien niiden jäsenvaltioiden kanssa, joihin Turkilla on diplomaattisuhteet; PANEE myös MERKILLE Turkin toteuttamat toimet tietojenvaihdon käynnistämiseksi joidenkin muiden jäsenvaltioiden kanssa; KOROSTAA, että tosiasiallinen tietojenvaihto Turkista kaikkiin jäsenvaltioihin edellyttää lisätoimia ja teknistä työtä, jotta voidaan täyttää sovitut kansainväliset normit ja noudattaa täysimääräisesti 22. helmikuuta 2021 annettuja Ecofin-neuvoston päätelmiä; PANEE MERKILLE, että Turkin edistyminen ei edelleenkään ole täysin edellä mainituissa päätelmissä edellytettyjen sitoumusten mukaista. TOISTAA, että tiedot on verovuosilta 2020 ja 2021 ja siitä eteenpäin lähetettävä OECD:n aikataulun ja automaattiseen tietojenvaihtoon kaikkien jäsenvaltioiden kanssa sovellettavien vaatimusten mukaisesti; KEHOTTAA Turkkia aloittamaan pikaisesti kahdenvälisen teknisen työn jäsenvaltioiden kanssa tai jatkamaan sitä ja ratkaisemaan jäljellä olevat tekniset kysymykset, jotta tietoja voitaisiin vaihtaa tosiasiallisesti mahdollisimman pian ja viimeistään 31. joulukuuta 2021; KATSOO, että tosiasiallisen tietojenvaihdon alalla toteutettavat käytännön toimet ovat yhteistä etua koskeva kysymys, joka edistäisi EU:n ja Turkin välistä veroyhteistyötä; KEHOTTAA työryhmää seuraamaan edelleen tiiviisti teknistä edistymistä tosiasiallisessa tietojenvaihdossa kaikkien jäsenvaltioiden kanssa; KEHOTTAA työryhmää tiedottamaan neuvostolle asiassa tapahtuvasta kehityksestä ja samalla pitämään edelleen yllä ja lujittamaan vuoropuhelua ja teknisiä jatkotoimia Turkin kanssa käytävän tosiallisen tietojenvaihdon toteuttamisesta sovittujen kansainvälisten normien mukaisesti sekä käsittelemään sellaisia ratkaisematta olevia kysymyksiä, joissa ei ole edistytty; KATSOO, että vain tosiasiallinen automaattinen tietojenvaihto kaikkien jäsenvaltioiden kanssa olisi riittänyt täyttämään edellä mainittujen neuvoston päätelmien mukaiset vaatimukset; PALAUTTAA MIELEEN helmikuussa 2021 annetut neuvoston päätelmät ja sen, että on tärkeää varmistaa verotietojen tosiasiallinen vaihto kaikkien EU:n jäsenvaltioiden kanssa; |
| --- | --- |

4.

TOISTAA, että tosiasiallinen tietojenvaihto kaikkien jäsenvaltioiden kanssa on edellytys sille, että Turkki täyttää EU:n luettelon kriteerin 1.1; PALAUTTAA tältä osin MIELEEN 18. helmikuuta 2020 ja 22. helmikuuta 2021 antamansa päätelmät; PANEE MERKILLE Turkin hallituksen 19. toukokuuta 2021 antaman sitoumuksen käynnistää 30. kesäkuuta 2021 mennessä tosiasiallinen automaattinen tietojenvaihto kaikkien niiden jäsenvaltioiden kanssa, joihin Turkilla on diplomaattisuhteet; PANEE myös MERKILLE Turkin toteuttamat toimet tietojenvaihdon käynnistämiseksi joidenkin muiden jäsenvaltioiden kanssa; KOROSTAA, että tosiasiallinen tietojenvaihto Turkista kaikkiin jäsenvaltioihin edellyttää lisätoimia ja teknistä työtä, jotta voidaan täyttää sovitut kansainväliset normit ja noudattaa täysimääräisesti 22. helmikuuta 2021 annettuja Ecofin-neuvoston päätelmiä; PANEE MERKILLE, että Turkin edistyminen ei edelleenkään ole täysin edellä mainituissa päätelmissä edellytettyjen sitoumusten mukaista. TOISTAA, että tiedot on verovuosilta 2020 ja 2021 ja siitä eteenpäin lähetettävä OECD:n aikataulun ja automaattiseen tietojenvaihtoon kaikkien jäsenvaltioiden kanssa sovellettavien vaatimusten mukaisesti; KEHOTTAA Turkkia aloittamaan pikaisesti kahdenvälisen teknisen työn jäsenvaltioiden kanssa tai jatkamaan sitä ja ratkaisemaan jäljellä olevat tekniset kysymykset, jotta tietoja voitaisiin vaihtaa tosiasiallisesti mahdollisimman pian ja viimeistään 31. joulukuuta 2021; KATSOO, että tosiasiallisen tietojenvaihdon alalla toteutettavat käytännön toimet ovat yhteistä etua koskeva kysymys, joka edistäisi EU:n ja Turkin välistä veroyhteistyötä; KEHOTTAA työryhmää seuraamaan edelleen tiiviisti teknistä edistymistä tosiasiallisessa tietojenvaihdossa kaikkien jäsenvaltioiden kanssa; KEHOTTAA työryhmää tiedottamaan neuvostolle asiassa tapahtuvasta kehityksestä ja samalla pitämään edelleen yllä ja lujittamaan vuoropuhelua ja teknisiä jatkotoimia Turkin kanssa käytävän tosiallisen tietojenvaihdon toteuttamisesta sovittujen kansainvälisten normien mukaisesti sekä käsittelemään sellaisia ratkaisematta olevia kysymyksiä, joissa ei ole edistytty; KATSOO, että vain tosiasiallinen automaattinen tietojenvaihto kaikkien jäsenvaltioiden kanssa olisi riittänyt täyttämään edellä mainittujen neuvoston päätelmien mukaiset vaatimukset; PALAUTTAA MIELEEN helmikuussa 2021 annetut neuvoston päätelmät ja sen, että on tärkeää varmistaa verotietojen tosiasiallinen vaihto kaikkien EU:n jäsenvaltioiden kanssa;

| 5. | PAHOITTELEE, että jotkin lainkäyttöalueet eivät ole toteuttaneet riittäviä toimia sitoumustensa täytäntöönpanemiseksi sovittuun määräaikaan mennessä tai eivät ole sitoutuneet sellaiseen merkitykselliseen vuoropuheluun, joka voisi johtaa tällaisten sitoumusten antamiseen, ja KEHOTTAA näitä lainkäyttöalueita tekemään yhteistyötä käytännesääntötyöryhmän kanssa jäljellä olevien kysymysten ratkaisemiseksi; |
| --- | --- |

5.

PAHOITTELEE, että jotkin lainkäyttöalueet eivät ole toteuttaneet riittäviä toimia sitoumustensa täytäntöönpanemiseksi sovittuun määräaikaan mennessä tai eivät ole sitoutuneet sellaiseen merkitykselliseen vuoropuheluun, joka voisi johtaa tällaisten sitoumusten antamiseen, ja KEHOTTAA näitä lainkäyttöalueita tekemään yhteistyötä käytännesääntötyöryhmän kanssa jäljellä olevien kysymysten ratkaisemiseksi;

| 6. | HYVÄKSYY asiakirjassa 12212/21 esitetyn käytännesääntötyöryhmän raportin; |
| --- | --- |

6.

HYVÄKSYY asiakirjassa 12212/21 esitetyn käytännesääntötyöryhmän raportin;

| 7. | HYVÄKSYY näin ollen liitteessä I olevan veroasioissa yhteistyöhaluttomia lainkäyttöalueita koskevan tarkistetun EU:n luettelon; |
| --- | --- |

7.

HYVÄKSYY näin ollen liitteessä I olevan veroasioissa yhteistyöhaluttomia lainkäyttöalueita koskevan tarkistetun EU:n luettelon;

| 8. | VAHVISTAA liitteessä II olevan tilannekatsauksen yhteistyöhaluisten lainkäyttöalueiden verotusalan hyvän hallintotavan periaatteiden täytäntöönpanosta antamista sitoumuksista. |
| --- | --- |

8.

VAHVISTAA liitteessä II olevan tilannekatsauksen yhteistyöhaluisten lainkäyttöalueiden verotusalan hyvän hallintotavan periaatteiden täytäntöönpanosta antamista sitoumuksista.

---

LIITE I

Veroasioissa yhteistyöhaluttomia lainkäyttöalueita koskeva EU:n luettelo

1.   Amerikan Samoa

Amerikan Samoa ei osallistu mihinkään verotustarkoituksissa tapahtuvaan automaattiseen tietojenvaihtoon, ei ole allekirjoittanut eikä ratifioinut – myöskään sen lainkäyttöalueen kautta, josta se on riippuvainen – veroasioissa annettavasta keskinäisestä virka-avusta tehtyä OECD:n monenkeskistä yleissopimusta, sellaisena kuin se on muutettuna, eikä se ole sitoutunut noudattamaan BEPS-vähimmäisstandardeja eikä puuttumaan näihin seikkoihin.

2.   Fidži

Fidži ei ole verotusta koskevaa avoimuutta ja tietojenvaihtoa käsittelevän maailmanlaajuisen foorumin jäsen, ei ole allekirjoittanut eikä ratifioinut veroasioissa annettavasta keskinäisestä virka-avusta tehtyä OECD:n monenkeskistä yleissopimusta, sellaisena kuin se on muutettuna, sillä on haitallisia etuuksiin oikeuttavia verojärjestelyjä, se ei ole liittynyt osallistavan BEPS-kehyksen jäseneksi eikä noudata OECD:n BEPS-torjuntatoimenpiteiden vähimmäisstandardeja eikä ole vielä ratkaissut näitä kysymyksiä.

3.   Guam

Guam ei osallistu mihinkään verotustarkoituksissa tapahtuvaan automaattiseen tietojenvaihtoon, ei ole allekirjoittanut eikä ratifioinut – myöskään sen lainkäyttöalueen kautta, josta se on riippuvainen – veroasioissa annettavasta keskinäisestä virka-avusta tehtyä OECD:n monenkeskistä yleissopimusta, sellaisena kuin se on muutettuna, sitoutunut noudattamaan BEPS-vähimmäisstandardeja eikä sitoutunut puuttumaan näihin seikkoihin.

4.   Palau

Palau ei osallistu mihinkään verotustarkoituksissa tapahtuvaan automaattiseen tietojenvaihtoon, ei ole allekirjoittanut eikä ratifioinut veroasioissa annettavasta keskinäisestä virka-avusta tehtyä OECD:n monenkeskistä yleissopimusta, sellaisena kuin se on muutettuna, eikä ole vielä ratkaissut näitä kysymyksiä.

5.   Panama

Panamalla ei ole verotusta koskevaa avoimuutta ja tietojenvaihtoa käsittelevän maailmanlaajuisen foorumin antamaa ”suurelta osin kriteerin mukainen” -vähimmäisluokitusta pyynnöstä tapahtuvan tietojenvaihdon osalta eikä se ole vielä ratkaissut tätä kysymystä. Panamalla on haitallisia ulkomaiseen tuloon sovellettavia poikkeusjärjestelyjä, eikä se ole vielä ratkaissut tätä kysymystä.

6.   Samoa

Samoalla on haitallisia etuuksiin oikeuttavia verojärjestelyjä, eikä se ole vielä ratkaissut tätä kysymystä.

7.   Trinidad ja Tobago

Trinidad ja Tobago ei osallistu mihinkään verotustarkoituksissa tapahtuvaan automaattiseen tietojenvaihtoon, sillä ei ole verotusta koskevaa avoimuutta ja tietojenvaihtoa käsittelevän maailmanlaajuisen foorumin antamaa ”suurelta osin kriteerin mukainen” -vähimmäisluokitusta pyynnöstä tapahtuvan tietojenvaihdon osalta, se ei ole allekirjoittanut eikä ratifioinut veroasioissa annettavasta keskinäisestä virka-avusta tehtyä OECD:n monenkeskistä yleissopimusta, sellaisena kuin se on muutettuna, sillä on haitallinen etuuksiin oikeuttava verojärjestelmä eikä se ole vielä ratkaissut näitä kysymyksiä.

8.   Yhdysvaltain Neitsytsaaret

Yhdysvaltain Neitsytsaaret ei osallistu mihinkään verotustarkoituksissa tapahtuvaan automaattiseen tietojenvaihtoon, ei ole allekirjoittanut eikä ratifioinut – myöskään sen lainkäyttöalueen kautta, josta se on riippuvainen – veroasioissa annettavasta keskinäisestä virka-avusta tehtyä OECD:n monenkeskistä yleissopimusta, sellaisena kuin se on muutettuna, sillä on haitallisia etuuksiin oikeuttavia verojärjestelyjä, se ei ole sitoutunut noudattamaan BEPS-vähimmäisstandardeja eikä puuttumaan näihin seikkoihin.

9.   Vanuatu

Vanuatulla ei ole verotusta koskevaa avoimuutta ja tietojenvaihtoa käsittelevän maailmanlaajuisen foorumin antamaa ”suurelta osin kriteerin mukainen” -vähimmäisluokitusta pyynnöstä tapahtuvan tietojenvaihdon osalta, se helpottaa veroparatiisirakenteita tai -järjestelyjä, joiden tarkoituksena on saada todellista taloudellista toimintaa vastaamatonta voittoa, eikä se ole vielä ratkaissut näitä kysymyksiä.

---

LIITE II

Tilannekatsaus EU:n kanssa tehtävästä yhteistyöstä yhteistyöhaluisten lainkäyttöalueiden verotusalan hyvän hallintotavan periaatteiden täytäntöönpanosta antamien sitoumusten osalta

1.   Avoimuus

1.1.   Sitoumus toteuttaa automaattista tietojenvaihtoa joko allekirjoittamalla monenvälinen toimivaltaisten viranomaisten sopimus tai kahdenvälisten järjestelyjen avulla

Seuraavan lainkäyttöalueen odotetaan vaihtavan tosiasiallisesti tietoja kaikkien 27 jäsenvaltion kanssa 22. helmikuuta 2021 annettujen neuvoston päätelmien kohdassa 6 ja 5. lokakuuta 2021 annettujen neuvoston päätelmien kohdassa 4 tarkoitetun aikataulun mukaisesti:

Turkki

1.2.   Verotusta koskevaa avoimuutta ja tietojenvaihtoa käsittelevän maailmanlaajuisen foorumin (jäljempänä ’maailmanlaajuinen foorumi’) jäsenyys ja tyydyttävä luokitus pyynnöstä tapahtuvan tietojenvaihdon osalta

Seuraava lainkäyttöalue, joka sitoutui hankkimaan riittävän luokituksen vuoden 2018 loppuun mennessä, odottaa maailmanlaajuisen foorumin täydentävää arviointia:

Turkki

Seuraava kehitysmaa, jolla ei ole rahoitusalan keskusta mutta joka sitoutui hankkimaan riittävän luokituksen vuoden 2019 loppuun mennessä, odottaa maailmanlaajuisen foorumin täydentävää arviointia:

Botswana

Seuraavat lainkäyttöalueet odottavat maailmanlaajuisen foorumin täydentävää arviointia:

Anguilla, Barbados, Dominica ja Seychellit

1.3.   Veroasioissa annettavasta keskinäisestä virka-avusta tehdyn OECD:n monenkeskisen yleissopimuksen (jäljempänä ’monenkeskinen yleissopimus’) tai kaikki EU:n jäsenvaltiot kattavan sopimuskokonaisuuden allekirjoittaminen ja ratifioiminen

Seuraaville kehitysmaille, jolla ei ole rahoitusalan keskusta mutta jotka ovat edistyneet merkityksellisellä tavalla sitoumustensa toteuttamisessa, myönnettiin 31. joulukuuta 2021 asti aikaa ratifioida monenkeskinen yleissopimus:

Thaimaa

2.   Oikeudenmukainen verotus

2.1.   Haitalliset verojärjestelmät

Seuraaville lainkäyttöalueille, jotka sitoutuivat muuttamaan haitallisia ulkomaiseen tuloon sovellettavia poikkeusjärjestelyjään tai poistamaan ne, myönnettiin 31. joulukuuta 2022 asti aikaa muuttaa lainsäädäntöään:

Costa Rica, Hongkong, Malesia, Qatar ja Uruguay

Seuraaville lainkäyttöalueille, jotka sitoutuivat muuttamaan haitallisia verokäytäntöjä käsittelevän foorumin soveltamisalaan kuuluvia haitallisia etuuksiin oikeuttavia verojärjestelyjään tai poistamaan ne, myönnettiin 31. joulukuuta 2022 asti aikaa muuttaa lainsäädäntöään:

Jamaika, Jordania, Pohjois-Makedonia ja Qatar

---

JÄSENVALTIOIDEN TIEDOTTEET

| 12.10.2021 | FI | Euroopan unionin virallinen lehti | CI 413/5 |
| --- | --- | --- | --- |

12.10.2021

FI

Euroopan unionin virallinen lehti

CI 413/5

---

Tiedot, jotka jäsenvaltiot ovat toimittaneet kalastuksen lopettamisesta

(2021/C 413 I/02)

Unionin valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, 20 päivänä marraskuuta 2009 annetun neuvoston asetuksen (EY) N:o 1224/2009 (1) 35 artiklan 3 kohdan mukaisesti on tehty päätös seuraavassa taulukossa määritellyn kalastuksen lopettamisesta:

| Kalastuksen lopettamisen päivämäärä ja kellonaika | 20.9.2021 |
| --- | --- |
| Kesto | 20.9.2021–31.12.2021 |
| Jäsenvaltio | Portugali |
| Kalakanta tai kalakantaryhmä | BET/ATLANT (mukaan lukien BET/*ATLLL ja BET/*ATLPS) |
| Laji | Isosilmätonnikala (Thunnus obesus) |
| Alue | Atlantin valtameri |
| Kalastusalustyyppi/-tyypit | -- |
| Viitenumero | 17/TQ92 |

Kalastuksen lopettamisen päivämäärä ja kellonaika

20.9.2021

Kesto

20.9.2021–31.12.2021

Jäsenvaltio

Portugali

Kalakanta tai kalakantaryhmä

BET/ATLANT (mukaan lukien BET/*ATLLL ja BET/*ATLPS)

Laji

Isosilmätonnikala (Thunnus obesus)

Alue

Atlantin valtameri

Kalastusalustyyppi/-tyypit

--

Viitenumero

17/TQ92

---

(1)  EUVL L 343, 22.12.2009, s. 1.

---